
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-00086/2014-04
06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма

Утврђује се да УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА 165,  у БЕОГРАДУ, ПИБ:101746499, Матични број: 07028121, испуњава прописане стандарде за акредитацију студијског програма Основне академске студије новинарства, у оквиру образовно-научног поља Друштвено-хуманистичке науке и области Културолошке науке и комуникологија, и то за 160 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА бр 165, у БЕОГРАДУ, је дана 15.1.2014. године поднела захтев за акредитацију студијског програма Основне академске студије новинарства, у оквиру образовно-научног поља Друштвено-хуманистичке науке и области Културолошке науке и комуникологија, под бројем 612-00-00086/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У БЕОГРАДУ-ФАКУЛТЕТА ПОЛИТИЧКИХ НАУКА и предлог одлуке, достављени су Комисији за акредитацију и проверу квалитета.

Студијски програм Основне академске студије новинарства припада образовно-научном пољу Друштвено-хуманистичких наука и области Културолошке науке и комуникологија. Назив дипломе Дипломирани новинар је у складу са листом звања коју је утврдио Национални савет.
Дужина студија од четири године (8 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 160. 

Студијски програм је прихватио Сенат Универзитета у Београду 13.01.2014. године.

Основни квантитативни подаци о програму су:

1. Трајање програма: 4 године (8 семестара)
2. Број ЕСПБ бодова: 240
3. Број студената који се уписује на прву годину: 160
Просечан број часова активне наставе недељно

12.15 +  7.85 +  0.00( +  0.00) = 20.00, 30.00

4. Расподела предмета по типу предмета

Академско-општеобразовни 15.16%, Теоријско-методолошки 20.99%, Научно-стручни 34.11%, Стручно-апликативни 29.74%

5. Проценат изборности на програму= 20,42%
6. Број наставника на студијском програму: 28 
Број наставника са пуним радним временом: 24

Број наставника са непуним радним временом: 2

Број наставника ангажованих по уговору: 2 

7. Број сарадника на студијском програму: 10
Број сарадника са пуним радним временом: 10

8. Просечно оптерећење наставника на програму: 2,52
9. Просечно оптерећење сарадника на програму:  8,30
10. Просечно оптерећење наставника у установи:  5,57
11. Просечно оптерећење сарадника у установи: 10,33
12. Проценат наставе коју држе наставници са пуним радним временом: 90,43%
13. Број библиотечких јединица релевантних за студијски програм: 250 (број уџбеника: 182)

14. Укупна бруто површина: 8812,11 м2, што за укупно 2763 студената износи 2,19 м2 бруто простора по студенту
Студијски програм структурно садржи све предвиђене елементе, обезбеђује систематско - теоријско и практично знање  за образовање новинара, из предмета уже струке, вештина и креативних способности, али и шире академско образовање. Током четворогодишњег трајања студија предвиђено је стицање 240 ЕСПБ (сваке године по 60).

Сврха студијског програма је да за значајне елементе друштва и државе – јавност, комуницирање и културу – оспособи квалитетне стручне кадрове, обучене да наметну и креирају високе стандарде професије. То ће у политичком и друштвеном животу побољшати квалитет  односа између грађана  и подићи капацитет  грађанске свести, односно слободе, права и дужности грађана.
Циљ програма је да створи одговорног и етичног стручњака који своје процене и интервенцију у стварности заснива на широком обиму знања из различитих области које су везане за културу, политику и медије. Циљ овог програма је да у највећој мери и у најбољој пропорцији споји практична и теоријска знања и изгради свест о значају професије.

По завршетку студија студенти су спремни за самостално професионално обављање  новинарског посла у штампаним и електронским медијима. Поседоваће и знања неопходна за обављање уредничких, менаџерских и улога презентера, стручњака за ПР и друга места за потребе  будућег модерног медијског система Србије као и савремених система комуницирања.
Структура курикулума обухвата распоред предмета по семестрима, фонд часова и број ЕСПБ.  Из структуре курикулума се види да је број часова активне наставе на свим годинама студија 600. У свакој години студија, часови предавања чине више од 50% часова активне наставе. 

Установа је приложила Књигу предмета, у којој је сваки предмет спецификован, тј. садржи:  опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, садржајем предмета, препорученом литературом, методама извођења наставе, начином провере знања и оцењивања. Код једног броја предмета на списку литературе има старих литературних извора које би требало заменити савременијим. 

Академско општеобразовни предмети чине 15,16% укупног броја ЕСПБ, теоријско-методолошки 20.99%, научно-стручни 34,11% и стручно-апликативни 29,74%, па нема одступања у односу на структуру ових група предмета какву захтева стандард. Изборни садржаји, укључујући и дипломски рад чине 20,42% укупног броја ЕСПБ.

За сваки предмет утврђен је број ЕСПБ поена који се стичу у току полагањем испита, који је објављен на интернет страници установе. Број ЕСПБ бодова је утврђен и објављен за сваки предмет, у складу са оптерећењем студената. За сваки предмет утврђен је начин стицања поена по основу различитих предиспитних активности и полагањем испита. Систем бодовања је објављен на интернет страници факултета.

Рад студената се континуирано прати. У току наставе прати се и оцењује активност студената на предавањима, вежбама и осталим предиспитним обавезама предвиђеним картонима предмета. Број поена који студенти стичу предиспитним обавезама на различитим предметима је у складу су са Законом и захтевима стандарда. 

Студијски програм је усклађен и усаглашен са другим програмима који се изводе у установи. Установа је документовала да је предложени студијски програм усклађен са програмима европског образовног простора. 

Планирани број студената за упис у прву годину студија је 160, што је у складу са расположивим просторним и кадровским могућностима установе. 
Општи услови уписа на програм основних академских студија засновани су на стандардима предвиђеним Законом, актима Универзитета и Факултета и другим прописима који регулишу ову област. Право уписа на студијски програм Основне академске студије новинарства имају кандидати са завршеним средњим образовањем у четворогодишњем трајању који положе пријемни испит (којим се проверавају склоности и способности кандидата) и остваре довољан број бодова на ранг листи пријављених кандидата. 

На студијском програму Основне академске студије новинарства ангажовано је 28 наставника, од којих је 24 наставника запослено са пуним радним временом, 2 наставника су запослена са непуним радним временом и 2 наставника су ангажована по уговору. Просечно оптерећење наставника на овом студијском програму је 2.52 часова недељно, а у Установи 5.57 часова недељно. Наставници запослени са пуним радним временом у Установи држе 90.43% наставе.

На реализацији студијског програма ангажовано је и 10 сарадника, сви запослени с пуним радним временом. Просечно оптерећење сарадника на студијском програму је 8.30 часова недељно, а у Установи 10.33 часова недељно. 

Према документацији коју је Установа приложила може се констатовати да Установа располаже бруто простором површине 8812 m2. С обзиром на то да Факултет на све студијске програме који су у поступку акредитације планира упис 2763 студента, то износи 3.19  m2 по студенту, што одговара стандарду за извођење наставе у две смене. Факултет располаже амфитеатром, одговарајућим бројем слушаоница, учионица, једном компјутерском лабораторијом, библиотеком и читаоницом, што је у складу са потребама извођења наставе на овом студијском програму. Факултет је обезбедио одговарајући радни простор за наставнике и сараднике.

Факултет има 234 рачунара, 9 сервера, 20 учионица за наставу које су опремљене рачунарима, пројекторима, пројекционим плантима, рачунарску учионицу за студенте са 21 рачунаром и сервис за приступ интернету.

 Постоје библиотечки ресурси релевантни за студијски програм.Обезбеђена је покривеност свих предмета одговарајућом уџбеничком литературом, училима и помоћним наставним средствима који омогућавају коректно остваривање наставног процеса.

  
Универзитет у Београду, Факултет политичких наука, има Стратегију обезбеђења квалитета која представља дугорочну оријентацију у остваривању свих образовних, стручних и других активности. Стратегију обезбеђења квалитета усвојену 2008. године Факултет је кориговао 2013. године. Субјекти обезбеђења квалитета су Комисија за обезбеђење и унапређење квалитета рада Факултета и Комисија за унапређење и праћење квалитета наставе. Факултет је, такође, утврдио Правилник о обезбеђењу квалитета рада  у складу са којим је вршено самовредновања 2008. и 2011. године. Стратегијом и Правилником су утврђене области обезбеђења квалитета: студијски програми, настава, квалитет наставног особља, истраживање, оцењивање студената, уџбеници и литература, библиотека, информациони ресурси, простор и опрема, ненаставно особље, процес управљања, јавност рада итд. У поступку самовредновања анкетирано је наставно, ненаставно особље и студенти Факултета. Резултати анкета су део извештаја о самовредовању, а ивештаји су јавно публиковани.

У Koмисији за обезбеђење и унапређење квалитета и Комисији за праћење и унапређење квалитета наставе заступљен је по један представник Студентског парламента. 

 Квалитет извођења студијског програма прати се континуирано и редовно, а достављени прилози указују на то да се предузимају и потребне мере за унапређење квалитета наставе.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА за студијски програм Основне академске студије социјалне новинарства, у оквиру образовно-научног поља Друштвено-хуманистичке науке и области Културолошке науке и комуникологија испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архивиКАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ

О АКРЕДИТАЦИЈИ студијског програма

УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА бр 165, у БЕОГРАДУ, ПИБ:101746499, Матични број: 07028121, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма Основне академске студије новинарства, у оквиру образовно-научног поља Друштвено-хуманистичке науке и области Културолошке науке и комуникологија, и то за 160 студената у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

